ประกาศกรมวิชาการเกษตร เรื่อง อัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก พ.ศ. 2558
ประกาศกรมวิชาการเกษตร
ประกาศกรมวิชาการเกษตร
เรื่อง
อัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก พ.ศ. ๒๕๕๘[๑]
 

โดยที่เป็นการปรับปรุงประกาศกรมวิชาการเกษตร เรื่อง
อัตราค่าวิเคราะห์ตัวอย่าง
และออกใบรับรองสินค้าเกษตรเพื่อการส่งออกให้เหมาะสมยิ่งขึ้นเนื่องจากสารเคมี
วัสดุและอุปกรณ์ต่าง ๆ ในการวิเคราะห์และทดสอบวัตถุตัวอย่างที่ราคาสูงขึ้น
อธิบดีกรมวิชาการเกษตรจึงออกประกาศกำหนดอัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก
ดังต่อไปนี้

ข้อ ๑ ประกาศนี้เรียกว่า ประกาศกรมวิชาการเกษตร เรื่อง อัตราค่าวิเคราะห์ตัวอย่าง
และออกใบรับรองสินค้าเกษตรเพื่อการส่งออก พ.ศ. ๒๕๕๘

ข้อ ๒ ให้ยกเลิกประกาศกรมวิชาการเกษตร เรื่อง อัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก
พ.ศ. ๒๕๔๘

ข้อ ๓ ประกาศนี้ใช้บังคับตั้งแต่วันถัดจากวันประกาศเป็นต้นไป

ข้อ ๔ อัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก
ให้เป็นไปตามอัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก
แนบท้ายประกาศนี้

ข้อ ๕ ให้ผู้อำนวยการกองพัฒนาระบบและรับรองมาตรฐานสินค้าพืช
หรือผู้ที่ได้รับมอบหมาย เป็นผู้อนุญาตให้การยกเว้นค่าบริการวิเคราะห์และการตรวจรับรองมาตรฐานการผลิต
การออกใบรับรองสินค้าเกษตรเพื่อการส่งออก ตามความเหมาะสม ดังต่อไปนี้
(๑) ตัวอย่างจากผู้ประกอบการที่นำไปร่วมงานแสดงสินค้า ณ
ต่างประเทศที่มีหนังสือรับรอง จากกระทรวงพาณิชย์ หรือหนังสือเชิญให้เข้าร่วมงานแสดงสินค้าจากส่วนราชการอื่น
(๒) ตัวอย่างจากส่วนราชการ
(๓)
ตัวอย่างงานวิจัยที่มีชื่อข้าราชการของกรมวิชาการเกษตรเป็นผู้ร่วมดำเนินการ
(๔) การตรวจรับรองและการออกใบรับรองสถานประกอบการของส่วนราชการ


ประกาศ
ณ วันที่ ๑๙ สิงหาคม พ.ศ. ๒๕๕๘
อนันต์
สุวรรณรัตน์
อธิบดีกรมวิชาการเกษตร
[เอกสารแนบท้าย]

๑. อัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก
แนบท้ายประกาศกรมวิชาการเกษตร เรื่อง
อัตราค่าวิเคราะห์ตัวอย่างและออกใบรับรองสินค้าเกษตรเพื่อการส่งออก พ.ศ. ๒๕๕๘

(ดูข้อมูลจากภาพกฎหมาย)








ปริยานุช/ผู้จัดทำ
๑๔ ตุลาคม ๒๕๕๘

วิศนี/ผู้ตรวจ
๑๙ ตุลาคม ๒๕๕๘


















[๑] ราชกิจจานุเบกษา
เล่ม ๑๓๒/ตอนที่ ๑๐๗ ง/หน้า ๙/๘ ตุลาคม ๒๕๕๘